Pierre Bürcher

Pierre Bürcher (* 20. december 1945, Fiesch, Švajčiarsko) je rímskokatolícky biskup, emeritný biskup diecézy Reykjavík na Islande.CHENEY, David M.. Bishop Pierre Bürcher, [online]. catholic-hierarchy.org, [cit. 2015-12-09].

Kňazskú vysviacku prijal 27. marca 1971.

Dňa 29. januára 1994 bol pápežom sv. Jánom Pavlom II. vymenovaný za pomocného biskupa diecézy Lausanne, Genève a Fribourg (Freiburg). Biskupskú vysviacku mu udelil 12. marca 1994 diecézny biskup Pierre Mamie.

Dňa 30. októbra 2007 bol pápežom Benediktom XVI. vymenovaný za diecézneho biskupa v Reykjavíku na Islande. Vedenia diecézy sa ujal 15. decembra 2007. V roku 2013 bolo na Islande publikované vydanie Rímskeho misála v islandskom jazyku. V roku 2014 pri príležitosti 25. výročia návštevy pápeža sv. Jána Pavla II. na Islande, zasvätil nový kostol a farnosť v regióne Keflavík sv. Jánovi Pavlovi II.Biskupská vysviacka brata Dávida Tencera.

Pápež František 18. septembra 2015 prijal jeho predčasnú žiadosť o uvoľnenie z úradu biskupa zo zdravotných dôvodov a menoval za jeho nástupcu rodáka zo Slovenska Dávida Tencera OFM Cap.Kapucín zo Slovenska Dávid Tencer sa stal novým biskupom v Reykjaviku. Biskupskú vysviacku svojmu nástupcovi udelil 31. októbra 2015.

 Referencie 

Kategória:Biskupi Reykjavíckej diecézy